ตะวันฉายในม่านเมฆ

ตะวันฉายในม่านเมฆ เป็นบทประพันธ์ของ ภาวิน แล้วนำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 สร้างโดย บริษัท เมคเกอร์ กรุ๊ป จำกัด บทโทรทัศน์โดย กฤษณ์ มงคลเกษม, พิมพ์พชา รุ่งประพันธ์ และ วิวัฒน์ กฤษณาเวศน์ กำกับการแสดงโดย ชาตโยดม หิรัณยัษฐิติ ออกอากาศครั้งแรกเมื่อวันที่ 19 ธันวาคม พ.ศ. 2555 - 6 กุมภาพันธ์ พ.ศ. 2556 เป็นจำนวน 15 ตอน

ชายหนุ่ม อายุประมาณ 25-27 ปี จบด้านดนตรีจากมหาวิทยาลัยชื่อดัง วันหนึ่งพี่ชายฆ่าตัวตาย ทิ้งหนี้สินและลูกชายไว้ให้ จึงต้องเป็นนักธุรกิจควบคู่ไปกับงานดนตรีที่ตนรัก บุคลิกภายนอกเหมือน อาร์ติสท์ที่สนใจแต่ตัวเอง หยิ่ง จองหอง อีโก้สูง ยึดตัวเองเป็นหลัก ไม่มีหัวใจ ทั้งที่จริงเป็นคนสุนทรี มีความรับผิดชอบสูง รักเดียวใจเดียว จนเมื่อผิดหวังจากความรักก็ไม่เชื่อว่าความรักมีอยู่จริง เพราะอิงฟ้าผู้หญิงที่เป็นทุกอย่างของเขา ทิ้งเขาไปรักกับพี่ชายเพราะเชื่อว่าชีวิตคงดีกว่าอยู่กับนักดนตรีไส้แห้งอย่างเขา

หญิงสาว อายุ 22 ปี จบปริญญาตรีด้านบริหารการโรงแรม ดูแลกิจการครอบครัวในตำแหน่งผู้จัดการฝ่ายห้องพัก มีนิสัยเอาแต่ใจ แพ้ใครไม่เป็น มีความมั่นใจ มองโลกในแง่ดี มีน้ำใจกับทุกคน อยากมีชีวิตสมบูรณ์แบบ มีแฟนหล่อ รวย นิสัยดีครบ 100 ไม่มีขาด สมัยเรียนแอบชอบธีรภพ ฝันอยากเป็นนักเขียนนิยายชื่อดัง ไม่ชอบทำธุรกิจ อ่อนหัดเรื่องความรักทำให้เป็นอุปสรรคสำคัญในการเขียนนิยาย จึงต้องแก้ไขจุดอ่อนนี้ เลยตัดสินใจปลอมตัวเป็นผู้ชายชื่อ ซัน เข้ามาเป็นพี่เลี้ยงหมอก

สารวัตรหนุ่มไฟแรงที่ตะวันฉายนับถือเป็นพี่ที่สนิทมาก เพราะยุทธการเป็นลูกชายเพื่อนสนิทของเกริกไกร ทำให้สองครอบครัวใกล้ชิดกันมากตั้งแต่เด็ก ยุทธการเป็นผู้ชายใจดี อนาคตไกล บวกกับความจริงใจจริงจังในหน้าที่การงาน ทำให้เป็นขวัญใจของสาวๆ หลายคน ยกเว้นตะวันฉายเพราะเธอมองว่าเขาเป็นคนไม่มีเสน่ห์อะไร มากไปกว่าจะเพื่อนและพี่ชายที่แสนดี

สาวสวยมีเสน่ห์ อายุ 25-27 ปี เท่าเมฆ เป็นเพื่อนเมฆมาตั้งแต่สมัยเรียน เป็นผู้หญิงฉลาดเลือกสิ่งดีๆ ให้ตัวเอง จนกลายเป็นความเห็นแก่ตัว แม้จะต้องหักอกชายคนรักอย่างเมฆเพื่อไปรับรักพี่ชาย ไม่รักใครนอกจากตัวเอง แม้แต่ลูกก็ทิ้งได้ถ้าเป็นการทิ้งไปเพื่อชีวิตที่ดีกว่า และสามารถกลับมารักลูกได้ถ้าลูกทำให้ชีวิตดีขึ้น เป็นคนทะเยอะทะยาน เติมไม่เต็ม ไม่สนวิธีการที่จะได้สิ่งนั้นมา แม้จะต้องทำสิ่งผิดกฎหมาย

เพื่อนมหาวิทยาลัยเดียวกับตะวันฉาย แต่เรียนเอกดนตรีกับนิค จึงทำให้ตะวันฉายกับนิครู้จักกัน เอวาเป็นคนร่าเริง สนุกสนาน โรแมนติก มองโลกในแง่ดี รักเพื่อนมาก เก่งทุกเรื่องโดยเฉพาะเรื่องชาวบ้าน ชอบจัดการ วางแผน แต่พอเรื่องตัวเองโดยเฉพาะความรักกลับจัดการอะไรไม่ได้ แอบหลงรักยุทธการตั้งแต่แรกเห็น แต่ไม่กล้าแสดงออกเพราะรู้ว่ายุทธการชอบตะวันฉาย เครื่องดนตรีที่เอวาเล่นคือ กลองชุด

เพื่อนร่วมคณะของเอวา เล่นกีต้าร์ หรือพวกเครื่องสาย นิคเป็นคนเท่ห์ มีสไตล์เป็นของตัวเอง ขี้เล่น ชอบอำ อารมณ์ดี เป็นที่รักของเพื่อนๆ แต่ภายใต้อารมณ์ขบขัน นิคจะเป็นผู้ชายที่โรแมนติก เอาใจใส่คนรอบข้าง รักเพื่อน และนิคแอบเก็บความรู้สึกที่มีต่อเอวาเพราะเจียมตัวว่ามาจากครอบครัวฐานะยากจน เป็นผู้ชายที่มีแต่ตัว ไม่อยากให้คนที่รักต้องลำบาก ถือคติว่า “ตลกมักเป็นได้แค่เพื่อนของนางเอก”

เด็กชายวัย 4 ขวบ หลานของเมฆ ลูกชายของธีร์ แต่ธีร์เสียไปตั้งแต่หมอกยังจำความไม่ได้ หมอกจึงเรียกเมฆว่าพ่อ เป็นเด็กน่ารักอารมณ์ดี เข้ากับคนง่าย ไม่ดื้อไม่ซนถ้าหากคนที่เข้ามาหาเป็นค
พ่อของตะวันฉาย เป็นคนรักลูก รักครอบครัว รวบรวมเงินเก็บ ลงทุนทำรีสอร์ทจนประสบความสำเร็จ จนอยากให้ลูกสาวคนเดียวเจริญรอยตาม นิสัยเป็นคนขี้เล่น แต่เรื่องงานจะเอาจริงเอาจัง ขยันหมั่นเพียร มีความโอบอ้อมอารี รักลูกน้อง และเป็นหัวหน้าครอบครัวที่ดี

แม่ของตะวันฉาย ชอบและใฝ่ฝันอยากเป็นนักเขียน เมื่อแต่งงานกับเกริกไกร จึงมาช่วยบริหาร รีสอร์ท เป็นคนที่รักครอบครัวมาก เสียสละทุกอย่าง เพื่อทำให้สามีและลูกมีความสุข

พนักงานคนหนึ่งใน The Sunrise Beach Resor

คนรับใช้ของเมฆ